15. Maj 2020 Aqqalu C.Jerimiassen

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Har Naalakkersuisut retningslinier e. lign gældende for Selvstyreejede selskaber, der skal forhindre dem i at forvride konkurrencen på markedet?**
2. **Finder Naalakkersuisut det hensigtsmæssigt at Selvstyreejede trafikselskaber kan justere deres priser, således at det ikke kan konkurreres af selvstændige trafikselskaber?**
3. **Har Naalakkersuisut planer om at privatisere Selvstyreejede overnatningssteder?**

(Medlem af Inatsisartut Aqqalu C. Jerimiassen, Atassut)

**Begrundelse**

Der er flere konkurrence forvridende tilstande i Grønland. For eksempel inden for turisme, når man reklamerer for priser for overnatninger, eksempelvis Greenland Travel som er ejet af Air Greenland, og har langt billigere priser, for rejser samt overnatning.

Eksempel; en rejse fra Nuuk til Ilulissat inklusiv overnatning i Hotel Arctic har en pris, som det ser ud nu, og som ingen, selvstændig inden for trafik og hotelbranchen kan konkurrere imod.

Her forbliver pengene inden for det samme selskab, uden om alle de selvstændige erhvervsdrivende i samme marked. Det er konkurrenceforvridende når selvstyreejede selskaber har forskellige priser for egne selskaber og for andre selvstændige erhvervsdrivende, det er direkte farligt for de selvstændige. Derfor vil vi vide hvorfor Selvstyreejede selskaber holder priserne nede for egne selskaber og hvorfor man ikke lader de små selvstændige erhvervsdrivende have de samme priser og muligheder.

Hvorfor har forbruger og konkurrencestyrelsen ikke lagt mærke til disse forhold?

Jeg ønsker at få svar inden for 10 arbejdsdage.